American Airlinesin lento 587

American Airlinesin lento AA587 putosi 12. marraskuuta 2001, noin kaksi kuukautta 9/11-iskujen jälkeen Belle Harborissa sivuperäsimen ja -vakaimen irrotessa koneesta. Kaikki koneessa olleet 260 matkustajaa ja miehistön jäsentä kuolivat. Lisäksi maassa kuoli viisi ihmistä.  Onnettomuus on Yhdysvaltain historian toiseksi pahin lento-onnettomuus, jääden kakkoseksi vain American Airlinesin lennolle 191.

Lento 
Lento nousi J.F. Kennedyn lentokentältä noin klo 9:14, jälkeen aiemman Japan Airlinesin Boeing 747-koneen. Lentoa varoitettiin Japan Airlinesin jättöturbulenssista. Pian nousun jälkeen kone osui jättöturbulenssiin, ja perämies käänsi peräsintä saadakseen koneen takaisin hallintaan. Mutta peräsimen kääntö ei tuntunut irrottavan konetta turbulenssista. Noin kello 9:16 koneessa kuului kova pamaus, jonka jälkeen koneen hallinta menetettiin. Pamaus johtui peräsiivekkeen kuuden kiinnitysosan pettämisestä, jolloin koko peräsiiveke irtosi. Kone joutui lattakierteeseen ja sen moottorit irtosivat. Kone putosi lähes vaakasuuntaisesti maahan, tuhoten neljä taloa, ja aiheuttaen tulipaloja monelle muulle talolle.

Onnettomuuden syy 
Onnettomuuden aiheutti perämiehen ylireagointi jättöturbulenssiin tämän heiluttaessa sivuperäsintä. Perämies ei tiennyt, että koneen peräsimen ohjainpolkimet olivat erittäin herkät ylireagoinnille. Kääntäessään peräsintä aggressiivisesti perämies luuli yhä olevansa turbulenssissa, vaikka hänen oma toimintansa aiheutti koneen hallitsemattomat liikkeet. Lopulta aggressiivinen peräsimen kääntäminen aiheutti sen, että peräsiiveke irtosi aerodynaamisten voimien myötä, jolloin koneesta tuli lentokelvoton.

Lähteet 

Vuoden 2001 lento-onnettomuudet
Queens
Lento-onnettomuudet New Yorkissa